Abu Bakr Muhammad Baladiy. Abu Bakr Muhammad Baladiy — (1111-yilda vafot etgan) Muhaddis va qozi boʻlgan. Abu Bakr Muhammad Baladiy Nasaf shahrida tugʻilgan. Alloma haqida Samʼoniy shunday yozadi: ""Bu kishi haqida Buxoro, Samarqand, Nasaf va Maymurgʻda menga 20dan ortiq kishi maʼlumot berdi. Nevaralaridan taxalluslarining mazmunini soʻradim. "Katta bobom Abu Nasp zamonlarida aksariyat ulamolar Nasafning qishloq va tumanlaridan edilar. Bobom esa shahar ahlidan boʻlganlar. Shuning u-n „Baladiy“ taxallusi bilan tanilganlar"", deb javob berdi". Abu Bakr Muhammad Baladiyning bobosi mashhur qozi va muhaddis, nevarasi Abu Nasr Ahmad ibn Abduljabbor Baladiy esa Nasafning taniqli olimi boʻlgan. Samʼoniy undan taʼlim olgan. Abu Bakr Muhammad Baladiy 1111-yilda vafot etgan.